Ο Πάπας Παύλος Γ΄και οι ανιψιοί του Αλεσσάντρο και Οττάβιο Φαρνέζε
Το τριπλό αυτό πορτραίτο δείχνει το βαθμό στον οποίο η σύνθεση, η στάση των μορφών και το χρώμα αποτελούν μια ψυχογραφία των προσώπων. Ο Τιτσιάνο χρησιμοποιεί το χρώμα με τέτοιο τρόπο που, δεσπόζοντας στον πίνακα, χαρακτηρίζει το πρόσωπο. Σκυμμένος από την ηλικία, αλλά ακόμη με πονηρό βλέμμα, ο Πάπας απεικονίζεται στο κέντρο, βυθισμένος στην πολυθρόνα του,ενώ ο ανηψιός του Αλεσσάντρο στέκεται πίσω του αδιάφορος και ανέκφραστος. Ο άλλος ανηψιός σκύβει σε μια κολακευτική υπόκλιση, ενώ το βλέμμα του γηραιού Πάπα δείχνει τη δυσπιστία του. Το πορτραίτο αυτό έμεινε ημιτελές, αποκαλύπτει όμως αρκετά όπως είναι.